SUID-AFRIKAANSE RADIOLIGA NUUS SONDAG 5 NOVEMBER 2017 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


In die nuus vandag; 
DIE PEARS HF DX KOMPETISIE VANMIDDAG 


RADIO ZS REDAKTEUR BENODIG DRINGEND ANTENNA ONTWERP 
ARTIKELS 


en 
BEWEEG WÊRELDWYE DX NA MIKROGOLF AMA? 


Bly gerus ingeskakel vir meer inligting oor hierdie en ander interessante nu- 
usitems. 


DIE PEARS HF DX KOMPETISIE VANMIDDAG 


Die doel van die PEARS HF DX Kompetisie is om Suid-Afrikaanse radio am- 
ateurs aan te moedig om DX te werk en vind vanmiddag van 12:00 tot 16:00 
UTC plaas. Jy kan ESB, Gelykgolf, PSK, RTD en JT65 op 20, 15 en 10 meter 
gebruik. Jy kan deelneem as `n enkel operateur - basis of veldstasie of `n multi- 
operateur - basis of veldstasie. Stasies mag die maksimum krag wat toegelaat 
word volgens die regulasies in die land gebruik. Die uitruiling is jou roepsein en 
'n RS- of RST-verslag. 


Een punt word verdien vir elke @SO. `n Stasie kan een keer op elke kompetisie 
band gekontak word. Veldstasies moet hul telling vermenigvuldig met twee 
(2) en 'n verdere vermenigvuldiger van twee (2) is beskikbaar as die stasie `n 
nie-wins-antenna gebruik met verwysing na `n dipool. Dan word die telling 
vermenigvuldig met die aantal lande wat gekontak word. Indien meer as drie 
logstate per kategorie ontvang word, sal `n sertifikaat in elke kategorie aan 
die wenner toegeken word. Logstate moet teen 20 November 2017 aan die 
Port Elizabeth Amateurradiovereniging, Posbus 10402, Linton Grange, Port 
Elizabeth, 6015 gepos word of per e-pos aan contest@peham.co.za ingedien word. 
Geen laat logstate sal oorweeg word nie. 


RADIO ZS REDAKTEUR BENODIG DRINGEND ANTENNA ONTWERP 
ARTIKELS 


Dennis, ZS4BS het die antenna ontwerp artikels wat vir die Radio ZS Antenna 
Ontwerpkompetisie ingedien is, verloor na 'n probleem op die hardeskyf van 
sy skootrekenaar. Die enigste inskrywing wat hy het, is die een wat per pos 
ingedien is. 


Lede wat antenna artikels ingedien het, Dennis onthou dat ZSGBNE, ZSACGR, 
Z7S2U, ZS5U, en ZS6TVB ingedien het, daar was meer, moet ASSEBLIEF weer 
hul antenna-ontwerp artikel na radiozs@sarl.org.za teen Vrydag 17 November 
2017 stuur. 


MULTI-JAAR LISENSIES 


OKOSA het die Liga in kennis gestel dat hulle sowat 1 400 multi-jaar amateur 
radio lisensies gedruk het. Dit sal teen die einde van volgende week gepos 
word. Indien jy vir `n multi-jaar lisensie betaal het, wees asseblief op die uitkyk 
daarvoor in die pos. Laat asseblief ten minste twee weke toe vir pos aflewering. 


SDR WERKSWINKEL IN GAUTENG OP 18 NOVEMBER 


Die SARL en AMSAT SA het weereens kragte saamgespan om nog `n werk- 
swinkel in die SDR reeks aan te bied. Dit vind plaas by die NARS op Saterdag 
18 November 2017. Die agenda sluit in: Terugvoer op die HF RF Geraasvlak 
monitering projek bespreking by die IARU Streek 1 Konferensie, die pad voren- 
toe in die SARL se Geraasvlak monitering projek insluitend die verkiesing van 
'n stuurkomitee, praktiese demonstrasie oor hoe om `n monitering stelsel op te 
stel op 'n Raspberry Pi en `n skootrekenaar, satelliet opsporing, ontvang van 
weersatelliete deur `n dongel, aflaai en verwerking van weër beelde en die aflaai 
en werk met FunCube telemetrie. Vir besprekings besonderhede, sagteware en 
dongels besoek gerus www.amsatsa.org.za 


NUWE RADIO FREKWENSIE PLAN STEEDS WEERHOU DEUR DIE MIN- 
ISTERIE 


Die toekenning vir toegang tot die deel van die 5 MHz amateur sekondêre toeken- 
ning soos by WRC-15 toegestaan is, is bevat in die hersiene band plan wat deur 
OKOSA aan die Minister van Telekommunikasie en Posdienste (DTPS) voorgelê 
is vir goedkeuring. In Junie vanjaar het die Minister `n verklaring uitgereik 
waarin die Kabinet die plan goedgekeur het, maar 'n paar dae later is die goed- 
keuring gekanselleer en OKOSA is aangesê om die publikasie te staak totdat 
seker aspekte van die plan deur DTPS en OKOSA bespreek is. Geen beson- 
derhede is beskikbaar nie, maar die SARL het deur sommige media bronne 
verneem dat dit handel oor kwessies aangaande die toekenning van frekwensies 
vir breëband dienste. 


Die Minister, deur sy woordvoerder, is versoek om die oponthoud rondom die 
vrystelling van die band plan uit te klaar. Dit is ook voorgestel aan die Minister 
om die deel van die plan wat nie deur die verskil tussen OKOSA en DTPS geraak 
word nie, soos amateur radio, vry te stel. Donderdag het die DTPS Minister 
se woordvoerder die SARL laat weet dat die Ministerie binne die volgende paar 
dae die oponthoud sal uitklaar. 


Onlangs het die DTPS Minister `n verklaring uitgereik dat 9 konsepwetson- 
twerpe rondom kommunikasie vir openbare kommentaar gepubliseer sal word, 
verskeie nuwes en ook 'n paar gewysigde wetsontwerpe. Die voorgestelde wet- 
sontwerpe handel oor die stigting van `n Groothandel Vrye Toegang Netwerk 
(WOAN). Konsepwetsontwerpe van die nuwe en gewysigde wetsontwerpe word 
rondom middel November verwag. Die SARL sal die voorgestelde wetsontwerpe 
fyn monitor aangesien sommige amateur radio mag affekteer. 


Jy luister na n nuus uitsending van die Suid-Afrikaanse Radioliga 
BEWEEG WÊRELDWYE DX NA MIKROGOLF AMA? 


Strydig met die mite dat mikrogolf toerusting te duur is, ontwikkel 'n moderne 
neiging waar DX werking stadig verskuif na mikrogolf frekwensies waar daar 
reeds baie mikrogolf aktiwiteit is in die res van die wêreld. Hier is die hoofredes: 
In die vroeë jare het analoog AMA 1 kilowatt krag vereis op gelykgolf met duur, 
groot skottels op 2,3 GHz en 5,7 GHrz soos deur wyle Ivo Chladek, ZSGAXT 
gebruik. HF DX werking hang af van toestande in die ionosfeer soos bepaal 
deur die Son en sonvlektelling tydens die Minimum Sonsiklus. AMA DX is 
daagliks moontlik solank beide verafgeleë stasies die Maan kan sien, tensy die 
Maan natuurlik te naby aan die Son is. 


Toe die digitale era aangebreek het, het dinge begin verander op mikrogolf AMA. 
Hoë krag of groot skottels was nie meer 'n vereiste nie. Byvoorbeeld Rex Moncur, 
VKT7MO, het 'n klein draagbare AMA stasie getoets op 10 GHz JT4, met `n 77- 
cm skottel gevoer met 45 Watt en het Charlie Suckling, G3WDG, gewerk oor 
'n afstand van 17 410 km. 'Toe het hy `n 47-cm skottel op 24 GHz probeer 
en WS5LUA gehoor, maar laasgenoemde kon nie sy 4 Watt ORP sein ontvang 
nie. Op 5 Maart 2014, het VK7MO `n nuwe wêreld AMA rekord opgestel op 
24 GHz met G3WDG. VK7MO het `n 1,14 meter skottel gebruik met 10 Watt 
en G3GWGB het ook 10 Watt gebruik met `n 3 meter skottel. Hul toerusting 
was GPS-vasgestel en kon 'n wyer ossilasie hanteer wat op hierdie band versprei. 
Hierdie sal ook `n nuwe wêreld vir meenthuis AMA DX werking oopmaak! 


Soos toekomstige aktiwiteit op die Mikrogolwe toeneem, so sal die vervaardigers 
begin dink om geskikte toerusting vir die amateur broederskap te vervaardig. 
Alhoewel hierdie land ver agter was in die digitale mikrogolf veld, het Alex 
Artieda, ZSGEME (HB9DRIT), Suid Afrika weer teruggesit op die Mikrogolf Dig- 
itale Kaart. Hy het onlangs talle twee-rigting AMA kontakte met DX stasies op 
10 GH7 asook 5,7 GHz7 gemaak terwyl hy 50 Watt en `n 1,5 meter skottel gebruik 
het. Laas jaar het hy 2,3 GHz op digitaal gedek. Alex het ook 'n omvattende 
artikel vir DUBUS, die Duitse Amateur radio BHE/UHF en Mikrogolf Tyd- 
skrif geskryf waarin hy beskryf hoe om 300 Watt uit `n paar MREFS51P21180R6 
LDMOS toestelle te kry op 13 cm (2,3 GH7). 


STREEK 1 BHF KOMPETISIEGROEP 


Tydens die 2017 TARU Streek 1 Algemene Konferensie het Komitee 5 `n nuwe 
Kompetisie Werkgroep geskep wat verantwoordelik is vir die organisasie van 


toekomstige streek 1 BHF en hoër kompetisies. Hierdie werkgroep is op soek na 
die menings van die deelnemers en/of kompetisie spanne wat hul logstate aan 
die kompetisie robot of aan die nasionale kompetisie bestuurder stuur. Hulle wil 
ook insette van die amateurs hê wat “punte weggee” en nie hul logstate inhandig 
nie. Dit is baie belangrik om die aktiwiteit op ons bande te verbeter, so dit sal 
goed wees indien soveel mense as moontlik hierdie opname beantwoord. 


Om deel te neem aan die opname, wat ongeveer 15 minute neem, volg die 
skakel www.darc.de/referate/iaru/iaru-survey/. Die opname sluit op 30 Novem- 
ber 2017. 


VERBOD OP VERKOOP VAN TOERUSTING SONDER TIPE-GOEDKEURING 


Die SARL is op die hoogste vlak betrokke met onderhandelings met OKOSA om 
hierdie kwessie op te los. Op 10 Oktober het die SARL `n amptelike klag gelê 
by die voorsitter van die OKOSA Raad asook die Hoof Uitvoerende Beampte en 
het laas week met 'n aanmaning opgevolg. Donderdag 2 November is die gebrek 
aan vordering met een van die OKOSA Raadslede en ander senior amptenare 
bespreek wat onderneem het om die SARL klag met die betrokke amptenare op 
te neem. Op geen stadium word tuisgemaakte toerusting deur die verbod op 
die verkoop van amateur radio toerusting geraak nie. In `n onlangse publikasie 
in die Staatskoerant het OKOSA sy standpunt op Tipe Goedkeuring as volg 
gestel: 


“Gebaseer op die Internasionale Maatstaf Studie, geskrewe en mondelinge ver- 
teenwoordiging deur aandeelhouers, het die Gesag die volgende standpunt inge- 
neem met betrekking tot die vrystelling van toerusting van Tipe Goedkeuring; 


8.1. Geen vrystelling sal toegeken word op die grondslag van die tipe toerusting 
nie. Die Gesag beskou so `n vrystelling as voortydig op hierdie stadium en dit 
het die potensiaal om moontlik onomkeerbare onbedoelde gevolge op te lewer. 


8.2. Die Gesag sal `n raamwerk ontwikkel vir die vrystelling van toerusting wat 
bedryf word onder die omstandighede ingesluit, maar nie beperk tot die wat in 
Tabel 1 gelys word.” 


Amateur radio is onder die kategorieë wat vir tipe vrystelling in aanmerking 
geneem word. Dit lees: “Amateur Radio Radiokommunikasie dienste met die 
doel van self-opleiding, interkommunikasie en tegniese ondersoeke uitgevoer deur 
amateurs op `n nie-kommersiële grondslag.” 


Die SARL OKOSA skakelings vergadering word later hierdie maand gehou. Hi- 
erdie items is ook op die agenda vir hierdie vergadering. 


UITSLAE VAN DIE SARL 80 METER @SO GESELLIGHEID 


Dit is n plesier vir die Durban ARK om die finale uitslae van die SARL 80 Meter 
OSO Geselligheid vir 2017 aan te kondig. Die uitslae van die tweede been wat 
in Oktober gehou is. 


1ste Keverne 'Thurling, ZS1ABU - 600 punte 2de Pieter Jacobs, ZS6XT - 505 
punte 3de Thanie Gibson, ZS4A7 - 510 punte 


Baie geluk aan Kevernel 


Die gekombineerde uitslae van die April en Oktober bene. 1ste Thanie Gibson, 
ZSAA7 - 1 090 punte 2de Woody Collet, ZS3WL - 805 punte 3de Barry Nugent, 
ZS2NF - 700 punte 


Baie geluk aan 'Thanie, wat ook die eerste amateur is om meer as 1 000 punte 
in hierdie kompetisie te behaal. Wel gedaan! 


ANTIEK DRAADLOOS VERENIGING BUIS @SO GESELLIGHEID UIT- 
SLAE 


Die volgende is die uitslae van die Buis @OSO Geselligheid van die Antieke Draad- 
loos Vereniging gehou op 7 en 8 Oktober 2017. 


AM 1ste Barrie Nugent, ZS2NF Geen ander logstate is ontvang nie. 


ESB 1ste Thanie Gibson, ZS4A7Z 2de Theunis Potgieter, ZS2EC 3de Barrie 
Nugent, ZS2NF 


Baie geluk aan hierdie stasies! Julle sertifikate sal binnekort in die pos wees. 
OVERBERG AMATEURRADIOKLUB SE JAAREINDE FUNKSIE 


Op 11 November hou die Overberg Amateurradioklub hul jaareinde funksie by 
Stanford. Hierdie sal weer die gewone bring en braai wees. Kole en slaaie sal 
beskikbaar wees en indien jy oornag wil kampeer, kan dit ook gereël word. Dit 
sal weer by die @OTH van John en Judy wees en besoekers is welkom. Bring 
slegs jou eie vleis en wat ook al. Kontak Andre, ZS1AZ, op 072 729 1680 of 028 
514 2018 vir meer besonderhede. 


SEKUNDA AMATEURRADIOKLUB AJV 


Op die AJV wat gehou is op 1 November 2017 is die volgende komitee lede 
verkies: 


Voorsitter: Lucas Swart, ZSGACT Sekretaris, herhaler en tegnies: Detlev 
Hoffmann, ZS6BAB 'Tesourier: (Gert Botha, ZS6GC Opleiding: Phillip 
O Neil, ZSGPJO Kompetisies: (Christo Kriek, ZRG6LJK Projekte: (Christo 
Kriek, ZR6OLJK, Willie Taljaard, ZS6WBT en Cor Rademeyer, ZS6CR Media 
skakeling: Elna Botha, ZS6GEB 


HEF VOORTPLANTING VOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Daar is tans geen sonvlekke sigbaar nie. Diegene wat hul eie frekwen- 
sievoorspellings wil doen, kan `n verwagte effektiewe sonvlektelling van een vir 
die week gebruik. Amateurs kan goeie openinge op die 15 tot 30 m bande ver- 
wag. Daar is selfs `n moontlikheid vir 'n paar swak 10 m openinge. Besoek 
gerus die webtuiste spaceweather.sansa.org.za. vir meer inligting. 


Ten slotte, die dagboek van gebeure vir die volgende paar weke: 


Vandag - die PEARS HF DX Kompetisie en Hamnet Gauteng Suid by die 
Tshwane Klassieke Tydren 11 November - Die Overberg Amateurradioklub 
jaareindfunksie in Stanford 18 November - die SDR-werkswinkel by die NARS; 
die AWA Ope-dag, Vlooimark en A JV, ook op 18 November, die Bo Karoo ARK 
A JV en ZSAOVDK Bash 25 November - die SARL Newbie Naelloop en die Wes- 
randse vlooimark 25 en 26 November - die CO WW DX Gelykgolf Kompetisie 
1 Desember - die begin van die YOTA maand 3 Desember - die SARL Digitale 
Kompetisie 


Om die bulletin mee af te sluit, 'n opsomming van ons hoofberig: 


Die doel van die PEARS HF DX Kompetisie is om Suid-Afrikaanse radio am- 
ateurs aan te moedig om DX te werk en vind vanmiddag van 12:00 tot 16:00 
UTC plaas. Jy kan ESB, Gelykgolf, PSK, RTD en JT65 op 20, 15 en 10 meter 
gebruik. Jy kan deelneem as `n enkel operateur - basis of veldstasie of `n multi- 
operateur - basis of veldstasie. Stasies mag die maksimum krag wat toegelaat 
word volgens die regulasies in die land gebruik. Die uitruiling is jou roepsein en 
'n RS- of RST-verslag. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 (082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 685 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, ZS6V, en gelees deur... ui ves ek oes ok He be Gee be Ge See Gee aak Gee ak Re 


Die Afrikaanse nuusspan groet nou en wens jou `n mooi week toe. Totsiens. 


/EX 


